Baltas (Visagino sav.)
Baltas – ežeras šiaurės rytų Lietuvoje, Visagino savivaldybėje, apie 6,5 km į šiaurės vakarus nuo Rimšės, Sausašilio miške. Ežero ilgis iš vakarų į rytus – 0,68 km, plotis – iki 0,41 km. Altitudė 150,2 m. Krantai neaukšti, sausi, ištisai apaugę medžiais. Ežeras nenutekantis, priklauso Visagino ežero baseinui. Rytinėje pakrantėje įsikūręs Ramybės kaimas. Vakariniu krantu eina riba su Ignalinos rajonu.